Il-Partit Laburista llejla kkonferma li l-Gvern immexxi mill-Prim Ministru Muscat għadu qed jipprova jimplimenta l-iskema ta' bejgħ taċ-ċittadinanza b'mod dubjuż u b'segretezza. Filwaqt li l-Gvern Laburista komdu jgħaddi informazzjoni bil-moħbi dwar l-eks sewwieq tal-Formula 1 Jacques Villeneuve, Joseph Muscat qed jipprova jaħbi l-istorja ta' "biljunarju" Ċiniż li skont tal-Ħadd li għadda ġie Malta biex jiltaqa' ma' Henley & Partners bl-iskop li jixtri ċ-ċittadinanza Maltija. X'qed jaħbi l-Prim Ministru Muscat? Il-poplu Malti jinsab magħqud fit-twemmin tiegħu li din l-iskema tal-Prim Ministru Muscat hi waħda ta' bejgħ ta' ċittadinanza u mhux ta' investiment. Hija verament sfortuna li fl-istess ġurnata li l-Partit Laburista qiegħed jipprova jbiegħ gidba dwar l-investiment, ħarġet l-aħbar fil-mezzi tax-xandir li kumpanija fis-servizzi finanzarji keċċiet mal-65 ħaddiem. Il-Partit Nazzjonalista jtenni li din l-iskema hija waħda ta' bejgħ u mhux waħda li tiġbed l-investiment lejn pajjiżna. Fil-ferneżija tiegħu li jagħmel ftit flus malajr, il-Prim Ministru qiegħed jinsa' għalkollox l-importanza ta' investiment ġdid f'pajjiżna u qiegħed juri li tilef il-kontroll tal-aktar politika kruċjali f'pajjiżna: jiġifieri li jiġi attirat l-investiment tanġibbli biex jinħolqu ġodda għall-familji Maltin u Għawdxin. Uffiċċju Informazzjoni Partit Nazzjonalista
Bil-ferneżija li għandu biex ibiegħ iċ-ċittadinanza, il-Prim Ministru Muscat mhux qed jattira l-investiment filwaqt li qed iżid il-qgħad.